458.28 REGOLI DWAR IL-ĦINIJIET LI FIHOM JIFTĦU L-ISPIŻERIJI L-AVVIŻ LEGALI 476 tal-2010. L-AVVIŻ LEGALI 476 tal-2010. 1. Titolu. It-titolu ta’ dawn ir-regoli hu Regoli dwar il-Ħinijiet li fihom Jiftħu l-Ispiżeriji. 2. (1) L-ispiżeriji f’Malta u Għawdex għandhom jiftħu mill-inqas mid-9.00a.m. sa 12.00 nofsinhar u mill-4.00 p.m. sas-7.00 p.m. mit-Tnejn sas-Sibtu jistgħu jibqgħu miftuħin għal kull żmien aktar minn dawn is-siegħat. (2) Kap. 363. Kap. 363. Is-Sibtwara nofsinhar l-ispiżjar responsabbli jista’ ma jiftaħx l-ispiżerija tiegħu sakemm ikun hemm spiżerija oħra li tkun miftuħa f’dik il-lokalità kif imfissra fit-Tieni Skeda li tinsab mal-Att dwar Kunsill Lokali, u skondroster li jinħareġ mill-Awtorità dwar il-Liċenzjar: Iżda f’dawk il-lokalitajiet fejn ikun hemm biss spiżerija waħda, dik l-ispiżerija għandha tiġi inkluża fir-roster ta’ spiżeriji għal-lokalità fil-viċinskondma tista’ tiddeċiedi l-Awtorità dwar il-Liċenzjar. (3) Ikun id-dmir tal-ispiżjar responsabbli li ma jiftaħx l-ispiżerija tiegħu s-Sibtwara nofsinhar li juri b’mod ċar fuq il-bieb tal-ispiżerija tiegħu l-isem u l-indirizz tal-ispiżerija li tkun miftuħa f’dik il-lokalità, kif imfissra fit-Tieni Skeda li tinsab mal-Att dwar Kunsill Lokali, u skond ir-roster li jinħareġ mill-Awtorità dwar il-Liċenzjar. 3. Ftuħ ta’ spiżeriji fil-Ħdud u vaganzi pubbliċi. Ikun id-dmir tal-ispiżjar responsabbli li jiżgura li fil-Ħdud u l-vaganzi pubbliċi l-ispiżerija tiegħu tkun mill-inqas miftuħa mid-9.00a.m. sa 12.00 nofsinhar sewwa sew kif ikun hemm fir-roster li jinħareġ għal dak l-għan mill-Awtorità dwar il-Liċenzjar: Iżda d-disposizzjonijiet ta’ din ir-regola m’għandhomx ikunu japplikaw għall-ispiżerija li tinsab fil-bini tal-Malta International Airport.